turjo4nis/wikipedia-bn-dump-20250701 huggingface dataset:
শামসুদ্‌দীন আবুল কালাম

শামসুদ্‌দীন আবুল কালাম বা শামসুদ্দীন আবুল কালাম (১৯২৬ - ১০ জানুয়ারি ১৯৯৭) ছিলেন একজন বাঙালী কথাসাহিত্যিক ও উপন্যাসিক। তিনি ১৯২৬ সালের আগস্ট মাসে ঝালকাঠি জেলার নলছিটি উপজেলার কামদেবপুর গ্রামে জন্মগ্রহণ করেন। তিনি পদার্থবিদ অধ্যাপক আবুল মকসুদ হারুন অর রশীদের মামা। ১৯৬৪ সালে তিনি ‘বাংলা একাডেমি পুরস্কার’ লাভ করেন। ১৯৯৭ সালের ১০ জানুয়ারি রোমে তাঁর মৃত্যু হয়।

জীবন ও কর্ম
শামসুদ্‌দীন আবুল কালাম ১৯২৬ সালে বরিশাল জেলার নলছিটি থানাধীন কামদেবপুর গ্রামে জন্মগ্রহণ করেন। তার পিতার নাম আকরাম আলী মুন্সি এবং মাতার নাম মেহেরুনেসা। তার চার বোন ছিল (জাহানারা বেগম, রৌশোনারা বেগম, মমতাজ বেগম এবং সাইদা আখতার)। তিনি তার পিতামাতার একমাত্র ছেলে ছিলেন।

আবুল কালাম বরিশাল জেলা স্কুল থেকে ১৯৪১ সালে ম্যাট্রিক, ১৯৪৩ সালে ব্রজমোহন কলেজ থেকে আই.এ এবং ১৯৪৬ সালে কলকাতা বিশ্ববিদ্যালয় থেকে বি.এ পাস করেন। এরপর তিনি এমএ শ্রেণিতে ভর্তি হন, কিন্তু পাঠ শেষ না করেই বিশ্ববিদ্যালয় ত্যাগ করেন। 

১৯৪৭ সালে দেশভাগ হলেও তিনি কলকাতায় অবস্থান করেন। ১৯৫০ সালে তিনি ঢাকায় ফিরে আসেন। ঢাকায় তিনি তৎকালীন পূর্ব পাকিস্তান সরকারের প্রচার ও তথ্য দপ্তরে প্রথমে স্টাফ আর্টিস্ট ও পরে সহকারী পরিচালক পদে যোগ দেন। এখানে যোগ দিয়ে তিনি ‘মাহে নও’ নামক একটি পত্রিকা সম্পাদনার দায়িত্ব গ্রহণ করেন। তিনি পাকিস্তানের প্রথম মাসিক ‘সিনেমা’ পত্রিকায় উপদেষ্টার দায়িত্বও পালন করেন। এই পত্রিকার উপদেষ্টা হিসেবে তিনি ‘আল-বেরুনী’ ছদ্মনাম ব্যবহার করতেন। এই ছদ্মনামে তিনি ‘সিনেমা’ পত্রিকায় ধারাবাহিক নাটক লিখতেন।

১৯৫৯ সালে শামসুদ্‌দীন আবুল কালাম আলোকচিত্র, সেট ডিজাইন, সংগীত ও চলচ্চিত্র সম্পাদনা বিষয়ে উচ্চতর ডিগ্রী গ্রহণের উদ্দেশ্যে ইতালির রাজধানী রোম গমন করেন এবং সেখানকার সরকারি প্রতিষ্ঠান সিনেসিত্তায় যোগ দেন। ষাটের দশকে তিনি রোম বিশ্ববিদ্যালয় থেকে ডক্টর অব লিটারেচার ডিগ্রী অর্জন করেন।

ব্যক্তিগত জীবন
১৯৪৬ সালে কলকাতা বিশ্ববিদ্যালয়ে ভর্তি হওয়ার পর সেখানে হোসনে আরা বিজুর সাথে শামসুদ্‌দীন আবুল কালামের পরিচয় হয়। শামসুদ্‌দীন আবুল কালাম তাকে নিয়ে ‘সাত সতেরো’ পত্রিকায় একটি কবিতাও লিখেন। ১৯৫০-এর পর তিনি ঢাকায় হোসনে আরাকে বিয়ে করেন।

রচনাবলী
তার রচনায় বাংলার মানুষের গ্রামীণ জীবন বিস্তারিতভাবে দেখা যায়। আবেগ এবং প্রেমের আধিক্য তার লেখায় যথেষ্ট বিরাজমান।

উপন্যাস
আলমনগরের উপকথা (১৯৫৪)
কাশবনের কন্যা (১৯৫৪)
দুই মহল (১৯৫৫)
কাঞ্চনমালা (১৯৫৬)
জীবনকাব্য (১৯৫৬)
জায়জংগল (১৯৭৮)
সমুদ্রবাসর (১৯৮৬)
নবান্ন (১৯৮৭)
যার সাথে যার (১৯৮৬)
মনের মতো ঠাই (১৯৮৫)
কাঞ্চনগ্রাম (১৯৯৭)
কাঞ্চনমালা (১৯৬১)

গল্পসংগ্রহ
অনেক দিনের আশা (১৯৫২)
ঢেউ (১৯৫৩)
পথ জানা নেই (১৯৫৩)
দুই হৃদয়ের তীর (১৯৫৫)
শাহের বানু (১৯৫৭)

পুরস্কার
সাহিত্যে অবদানের জন্য তিনি ১৯৯৪ সালে ‘বাংলা একাডেমি পুরস্কার’ লাভ করেন।

মৃত্যু
ফুসফুস ও হৃদরোগে ভোগার পর ১৯৯০ সালের ৩ অক্টোবর ইতালির ভেরোনায় তার ফুসফুসে ও হৃদপিণ্ডে সার্জারি হয়। ১৯৯৩ সালের পর থেকে তার চোখের গ্লুকোমা তীব্র হতে থাকে। ১৯৯৭ সালের ১০ জানুয়ারি তিনি রোমে তার অ্যাপার্টমেন্টে মৃত্যুবরণ করেন।

টীকা

তথ্যসূত্র

বহিঃসংযোগ
বাংলাপিডিয়া

১৯২৬-এ জন্ম
১৯৯৭-এ মৃত্যু
বাংলাদেশী পুরুষ লেখক
বাঙালি লেখক
কথাসাহিত্যে বাংলা একাডেমি সাহিত্য পুরস্কার বিজয়ী
বাঙালি উপন্যাসিক
বাংলাদেশী পুরুষ ঔপন্যাসিক
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ঔপন্যাসিক
২০শ শতাব্দীর পুরুষ লেখক
বাংলা ভাষার লেখক
বাঙালি ঔপন্যাসিক
বরিশালের ব্যক্তি
ফোনব্লক্স

ফোনব্লক্স হচ্ছে মডিউলার স্মার্টফোন ধারণা যা তৈরি করেছেম এবং নকশা প্রস্তুত করেছেন ওলন্দাজ নকশাকার ডেভ হেকেন্স, যার প্রথমিক উদ্দেশ্য বৈদ্যুতিক অপচয় রোধ করা।  কিন্তু এটিই মোবাইল ফোনে প্রথম মডিউলার নকশা প্রণয়ন করার ধারণা নয়। এটি এর নকশায় মডিউলারিটি বৃদ্ধি, এর ব্যাপারে মানুষের নজর ও জনপ্রিয়তার কারণে অধিক উল্লেখযোগ্য।  মূল বোর্ডে ক্ষুদ্র যন্ত্রাংশ (“ব্লক” বলা হয় এগুলোকে) একসাথে যোগ করার মাধ্যমে একজন ব্যবহারকারী নিজের মত তার স্মার্টফোনকে সাজাতে পারবে। কোনো একটি নির্দিস্ট ব্লক ভেঙে গেলে, নষ্ট হয়ে গেলে বা হালনাগাদের প্রয়োজন হলে তার জায়গায় একইরকেমে বা অন্যরকমের ব্লক প্রতিস্থাপন করা যাবে। এই ব্লক পাওয়া যেবে ব্লকের দোকান বা ব্লকস্টোরে, যেখানে ব্যবহারকারীগণ ব্যবহৃত এবং অব্যবহৃত ব্লক ক্রয় করতে পারবেন এবং নিজেদের পুরোনো ব্লক ইচ্ছা করলে বিক্রি করতে পারবেন।

২০১৩ সালে ফোনবলক্স এবং গুগল/মোটরলা মডিউলার ফোনের উপরে তাদের একই পরিকল্পনার কথা প্রকাশ করেন এবং ফোনব্লক্সের ওয়েবসাইট উৎসাহীদের জন্য ফোরাম হবে যেখানে তারা গুগলের এটিএপি দলের নকশা করা “প্রজেক্ট অ্যারা” নিয়ে আলোচনা ও উন্নয়ন করতে পারবে। ২০১৫ সালের জানুয়ারি মাসে মডিউলার ফোনের মুক্তির কথা রয়েছে।

তথ্যসূত্র

বহিঃসংযোগ 
 Phonebloks first video, the idea
 Phonebloks second video, the next step
 

স্মার্টফোন
লক্ষ্মীনন্দন বরা

লক্ষ্মীনন্দন বরা (; ) একজন অসমীয়া গল্পকার, ঔপন্যাসিক ও শিক্ষাবিদ। রামধেনু যুগে গল্পকার রুপে আত্মপ্রকাশ করে পরবর্তী জীবনে তিনি উপন্যাসো রচনা করেছিলেন। অসম কৃষি বিশ্ববিদ্যালয়ের অধ্যাপক রুপে অবসর গ্রহণ করা লক্ষ্মীনন্দন বরা ১৯৮৮ সনে পাতাল ভৈরবী গ্রন্থের জন্য সাহিত্য অকাদেমি পুরস্কার লাভ করেন। তিনি ১৯৯৫ সনে অসম সাহিত্য সভার বোকাখাত অধিবেশনে সভাপতিত্ব করেছিলেন।

জন্ম ও শিক্ষা
অসমের নগাঁও জেলার হাতিচোং অঞ্চলের কুজিদাঁহ গাঁও নামক স্থানে লক্ষ্মীনন্দন বরা জন্মগ্রহণ করেন। তার পিতার নাম ফেটুরাম বরা ও মাতার নাম ফুলেশ্বরী বরা। তিনি বেবেজিয়া পণ্ডিত কনকচন্দ্র শর্মা হাইস্কুল থেকে মাধ্যমিক শিক্ষা গ্রহণ করে নগাঁও সরকারী  উচ্চতর মাধ্যমিক বালক বিদ্যালয়ে নামভর্তি করেন। ১৯৪৮ সনে উক্ত বিদ্যালয় থেকে প্রবেশিকা পরীক্ষায় উর্ত্তীর্ণ হন। ১৯৫২ সনে কটন কলেজ থেকে স্নাতক ডিগ্রী লাভ করেন ও ১৯৫৪ সনে কলকাতা থেকে স্নাতকোত্তর ডিগ্রী লাভ করেন।

কর্মজীবন
১৯৫৫ সনে তিনি শিলং-এর সেন্ট এন্থনী কলেজের প্রবক্তা রুপে প্রথম কর্মজীবনে প্রবেশ করেন। তারপর তিনি জগন্নাথ বরুয়া মহাবিদ্যালয়, নগাঁও মহাবিদ্যালয়, কটন কলেজ ইত্যাদিতে শিক্ষকতা করেন ও  ১৯৫৮ সনে যোরহাটের অসম কৃষি মহাবিদ্যালয়ে যোগদান করেন। ১৯৯২ সনে তিনি অসম কৃষি মহাবিদ্যালয়ের অধ্যাপক রুপে অবসর গ্রহণ করেন। কিছুদিন তিনি জার্মানীর গেটেনবার্গ বিশ্ববিদ্যালয়ের আবহাওয়া বিজ্ঞানের ভিজিটিং প্রফেসার হিসেবে, ইন্দো-জার্মান গবেষণা প্রকল্পের ও অসম প্রদূষন বোর্ডের অধ্যক্ষরুপে কার্যনির্বাহ করেছিলেন। ১৯৭৯ সনে তিনি কিছুদিন কলকাতা থেকে প্রকাশিত দ্যা ইকনোমিক্স টামইমস্‌ খবরের কাগজে  যোরহাটের সংবাদদাতা রুপেও কার্যনির্বাহ করেছিলেন। তদুপরি তিনি ১৯৯২ সন থেকে ১৯৯৫ সন পর্যন্ত সাপ্তাহিক রংপুর খবরের কাগজের সম্পাদক ছিলেন।

সাহিত্যিক জীবন
লক্ষ্মীনন্দন বরা রামধেনুতে গল্পকার রুপে আত্মপ্রকাশ করেন। তার রচনাসমূহ রামধেনু, নতুন অসমীয়া, অরুনাচল ইত্যাদিতে প্রকাশিত হত। ১৯৮৮ সনে তিনি পাতাল ভৈরবী সাহিত্য অকাদেমি পুরস্কার ও ২০০৪ সনে অসম উপত্যকা সাহিত্য পুরস্কার লাভ করেন। ১৯৯৬ সনে অসম সাহিত্য সভার বোকাখাত অধিবেশনে সভাপতিত্ব করেন। বর্তমানে তিনি গরিয়সী আলোচনী পত্রিকায় সম্পাদক হিসেবে কর্মরত আছেন। গঙা চিলনীর পাখি তার প্রথম উপন্যাস। কাল বলুকাত খোঁজ তার আত্মজীবনীমূলক গ্রন্থ।

গ্রন্থপঞ্জী

উপন্যাস
গঙা চিলনীর পাখি
শিখর সুরভি
মেঘালী দুপর
বলুকাত বিজুলী
উত্তর পুরুষ
বিশেষ এরাতি
পতন
পাতাল ভৈরবী
নায়ক অধিনায়ক
মৎস্যকন্যা
সেহি গুণনিধি

মেঘত মাদল বাজে
কায়কল্প
চতুরংগ
কাচিয়লির কুঁয়লী
মন মাটি মেঘ
গৌরি রূপক
নিষিদ্ধ চেতনা
মাজত তৃষার নৈ
মাটিত মেঘর ছাঁ
দহন দুলড়ী
বহ্ন ব্যাকুলতা

আকাশ থমকি রয়
ছাঁ জুইর পোহরত
গণেশগুরি
কায়কল্প
আকৌ শরাইঘাট
এরাবারীর লেছেরী
প্রেয়সী
পাখি
হিয়াত তিরেবরায়

নাটক
 মহে গুণ গুণ করে

ছোটগল্প
 দৃষ্টিরূপা
 সেই সুরে উতলা
 গোপন গধূলি
 অচিন কইনা
 এই রূপ এই চন্দ
 ব্যতিক্রম
 দুষ্টর কারাগার
 প্রেয়সী ইত্যাদি

ভ্রমণ কাহিনী
 জোরালগা জার্মানীত
 সীমার পরিধি ভাঙি

আত্মজীবনী
কাল বলুকাত খোজ

তথ্যসূত্র

২০শ শতাব্দীর ভারতীয় ঔপন্যাসিক
১৯৩২-এ জন্ম
কটন কলেজ, গুয়াহাটির প্রাক্তন শিক্ষার্থী
সাহিত্য ও শিক্ষায় পদ্মশ্রী প্রাপক
২০২১-এ মৃত্যু
নগাঁও জেলার ব্যক্তি
ভারতীয় পুরুষ ঔপন্যাসিক
ভারতীয় পুরুষ ছোটগল্পকার
অসমীয়া সাহিত্য আকাদেমি পুরস্কার বিজয়ী
অন্ধ্র বিশ্ববিদ্যালয়ের প্রাক্তন শিক্ষার্থী
ভারতে কোভিড-১৯ বৈশ্বিক মহামারিতে মৃত্যু
আলিফ লায়লা

আলিফ লায়লা (; ) হল আরব্য রজনীর গল্প অবলম্বনে নির্মিত একটি ভারতীয় টেলিভিশন ধারাবাহিক। সাগর ফিল্মস এটি নির্মাণ করে। দুটি আলাদা মৌসুমে টেলিভিশন ধারাবাহিকটি নির্মাণ হয়। এটি ডিডি ন্যাশনাল এ প্রদর্শিত হয়। ব্যাপক জনপ্রিয়তার কারণে পরবর্তীতে ধারাবাহিকটির বাংলাদেশেও বাংলা ভাষায় ডাবিং করে সম্প্রচার শুরু হয় বিটিভি এবং একুশে টেলিভিশনে। যা রীতিমত দর্শক সাফল্য পায়।

গল্পসমূহ 
 বাদশাহ শাহরিয়ার ও তার বিবি শাহরাজাদের গল্প থেকে প্রস্তাবনা।
 বণিক আর জ্বীন
 প্রথম মুসাফির ও দুটি কালো কুকুরের গল্প
 দ্বিতীয় মুসাফির ও ছাগলের গল্প
 জেলে আর জ্বীন
 হেকিম দোবানের গল্প
 আলাদীনের আশ্চর্য প্রদীপ
 আলী বাবা ও চল্লিশ চোর
 নাবিক সিন্দাবাদের গল্প
 শাহজাদা জালাল তালেব এবং মালেকা হামিরা
 শাহজাদা সাকিব এবং শাহজাদী মাহপারা

আলিফ লায়লার ২য় মৌসুমের প্রচার শুরু হয় একুশে টিভিতে। পরে একুশে টিভি বন্ধ হয়ে গেলে অবশিষ্ট অংশ বিটিভিতে শেষ হয়।

 খলিফা হারুন অর রশিদের রাত্রিকালীন সফর
 খলিফার ন্যায়বিচার,
 অন্ধ ফকির জামাল ও সাহারাই দরবেশের গল্প
 জিশান ও সোফান ইজবার গল্প
 খাজা হাসান খাবালের গল্প
 দুই ভাই জালাল ও বেলাল
 তিন কলন্দর
 শাহজাদা আফাত ও ফিরোজা বনাম ফিরোজ বক্স
 সিন্দাবাদের ৪ খুলি অভিযান
 বাদশাহ শাহরিয়ার ও বিবি শাহরাজাদের গল্পের উপসংহার

পুরস্কার 
আলিফ লায়লা'''' ভারত সিনে-গোয়েরস একাডেমী দ্বারা ভূষিত সর্বাধিক বিশিষ্ট টিভি সিরিয়াল'' বিজয়ী।

তথ্যসূত্র

বহিঃসংযোগ 
 প্রকাশনা ওয়েবসাইট
 ধামাল টিভি পাতা 

ডিডি ন্যাশনালের মৌলিক অনুষ্ঠান
ভারতীয় টেলিভিশন ধারাবাহিক
দূরদর্শনের মৌলিক অনুষ্ঠান
ভারতীয় রূপকথা টেলিভিশন ধারাবাহিক
আরব্য রজনী ভিত্তিক কর্ম
জনপ্রিয় সংস্কৃতিতে জ্বীন
ভারতীয় ফ্যান্টাসি টেলিভিশন ধারাবাহিক
ইসলাম সম্পর্কিত টেলিভিশন ধারাবাহিক
কল্পকাহিনীতে ইসলাম
১৯৯৩-এ অভিষিক্ত ভারতীয় টেলিভিশন ধারাবাহিক
লৌলাড়া

লৌলাড়া হল ভারতের পশ্চিমবঙ্গ রাজ্যের পুরুলিয়া জেলার মানবাজার মহকুমার পুঞ্চা সিডি ব্লকের একটি গ্রাম।

ভূগোল

অবস্থান 
লৌলাড়া অবস্থিত ।

এলাকা ওভারভিউ 
পুরুলিয়া জেলা ছোট নাগপুর মালভূমির সর্বনিম্ন ধাপ। সাধারণ দৃশ্যটি হল বিক্ষিপ্ত পাহাড়ের সাথে তলিয়ে যাওয়া জমি। মানবাজার মহকুমা, সাথে মানচিত্রে দেখানো হয়েছে, জেলার পূর্ব অংশে অবস্থিত। এটি একটি অপ্রতিরোধ্য গ্রামীণ মহকুমা যেখানে জনসংখ্যার ৯৬.৩২% গ্রামীণ এলাকায় বাস করে এবং ৩.৬৮% শহরে বাস করে। মহকুমায় ৩টি সেন্সাস টাউন রয়েছে। মানচিত্রটি কংসাবতী প্রকল্প জলাধার দেখায়। মুকুটমণিপুর বাঁধ বাঁকুড়া জেলায় কিন্তু জলাধারের উপরের অংশ মানবাজার মহকুমায়। জেলার অন্যান্য অংশের মতো মহকুমাতেও পুরানো মন্দির ও দেবতার অবশিষ্টাংশ পাওয়া যায়। মহকুমায় তফসিলি জাতি এবং উপজাতিদের একটি খুব বেশি অনুপাত রয়েছে। বান্দোয়ান সিডি ব্লকে ৫১.৮৬% এসটি জনসংখ্যা রয়েছে, মানবাজার দ্বিতীয় সিডি ব্লকের ৪৮.৯৭% এসটি জনসংখ্যা রয়েছে। মানবাজার প্রথম সিডি ব্লকে ২.০৩% এসটি এবং ২২.৪৪% এসসি আছে। পঞ্চা সিডি ব্লকে ২৪.৭৪% এসটি এবং ১৪.৫৪ এসসি আছে।     ১৯১১ সালে লেখা, এইচ. কুপল্যান্ড, আইসিএস, প্রাচীন মানভূম জেলায় প্রধানত আদিবাসী জাতিগুলির কথা বলেছেন। তিনি বিশেষভাবে কুর্মি, সাঁওতাল, ভূমিজ এবং বাউরিদের উল্লেখ করেছেন।

দ্রষ্টব্য: মানচিত্রটি উপবিভাগের কিছু উল্লেখযোগ্য স্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রে লিঙ্ক করা হয়েছে৷

জনসংখ্যা 
ভারতের ২০১১ সালের আদমশুমারি অনুসারে, ললারার মোট জনসংখ্যা ছিল ২,৭৪৩ জন, যার মধ্যে ১,৩৭৮ (৫০%) পুরুষ এবং ১,৩৬৫ (৫০%) মহিলা। ০-৬ বছর বয়সের মধ্যে ৩৪২ জন ব্যক্তি ছিল। লৌলাড়ায় মোট শিক্ষিত ব্যক্তির সংখ্যা ছিল ১,৫৪২ (৬ বছরের বেশি জনসংখ্যার ৬৪.২২%)।

পরিবহন 
লৌলাড়া হুরা-পুঞ্চা রোডে।

শিক্ষা 
রামানন্দ শতবর্ষী কলেজ, ১৯৭১ সালে প্রতিষ্ঠিত, সিধো কানহো বিরশা বিশ্ববিদ্যালয়ের সাথে অধিভুক্ত। এটি বাংলা, ইংরেজি, অর্থনীতি, শিক্ষা, ইতিহাস, ভূগোল, দর্শন, রাষ্ট্রবিজ্ঞান, পদার্থবিদ্যা, রসায়ন এবং কলা ও বিজ্ঞানের সাধারণ কোর্সে অনার্স কোর্স অফার করে। কলেজটির নামকরণ করা হয়েছে একজন প্রখ্যাত সাংবাদিক রামানন্দ চ্যাটার্জির নামে। 

লৌলাড়া আরসি একাডেমি হল একটি বাংলা-মাধ্যম, সহশিক্ষামূলক প্রতিষ্ঠান যা ১৯৪০ সালে প্রতিষ্ঠিত হয়েছিল। পঞ্চম শ্রেণি থেকে দ্বাদশ শ্রেণি পর্যন্ত পাঠদানের সুবিধা রয়েছে। এছাড়াও রয়েছে প্রাথমিক শিক্ষা বিভাগ।

তথ্যসূত্র 

পুরুলিয়া জেলার প্রত্নস্থল
পুরুলিয়া জেলার গ্রাম
চন্ডেশ্বর

চন্ডেশ্বর ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল। এই স্থানটি পুরুলিয়া-বাঁকুড়া সড়কের ওপর অবস্থিত লধুড়কা গ্রামের অন্তর্গত। এখানে পূর্বে বেশ কয়েকটি পুরাকীর্তি থাকলেও সেগুলি অপসারিত বা অপহৃত হয়েছে। জনৈক অনিল কুমার চৌধুরী নিম্নে বর্ণিত মাত্র দুইটি মূর্তিকে উদ্ধার করে পুরুলিয়া শহরের হরিপদ সাহিত্য মন্দিরের সংগ্রহশালায় সংরক্ষণের ব্যবস্থা করতে সমর্থ হন।

আদি মিথুন মূর্তি 
অষ্টম বা নবম শতাব্দীতে নির্মিত ৫০ সেন্টিমিটার X ৩৬ সেন্টিমিটার মাপের একটি নর ও একটি নারী মূর্তি সংবলিত যুগ্ম মূর্তি সংবলিত ভাস্কর্যটি আদি মিথুন মূর্তি নামে পরিচিত। নগ্ন উর্ধাঙ্গে রত্নোপবীত ও নিম্নাঙ্গে সূক্ষ্ম খাটো ধুতি পরিহিত অলঙ্কার শোভিত পুরুষ মূর্তিটি স্ত্রী মূর্তিটির পাশে অর্ধ পর্য্যঙ্কাসনে সিংহাসনে উপবিষ্ট। নারী মূর্তিটি সূক্ষ্ম ও স্বচ্ছ বস্ত্রে আচ্ছাদিত ও অলঙ্কারে সজ্জিত। দুই মূর্তির ডান হাত ভেঙ্গে গেলেও লক্ষ্য করলে বোঝা যায় সেগুলি মূর্তি দুটির জানুতে অভয় মুদ্রায় স্থাপিত। মূর্তি দুটির বাঁ দিকে একটি করে শিশু মূর্তি অবস্থিত। সিংহাসনের নিচে পাঁচটি মূর্তি সারিবদ্ধ ভাবে সজ্জিত। একেবারে বাঁ দিকে দুই হাতে রত্নপাত্রে উপাচার ধারণ করে অর্ঘ্য নিবেদনরত একটি বানর মূর্তি দেখা যায়, তার ডানদিকে দুই অশ্বারোহী মূর্তি একে অপরের দিকে মুখ করে দাঁড়িয়ে রয়েছে এবং তার ডানদিকে দুইজন শ্মশ্রুযুক্ত বামন মূর্তি অবস্থিত।

সূর্য মূর্তি 
চন্ডেশ্বর প্রত্নস্থলে নবম বাঁ দশম শতাব্দীতে নির্মিত ৪০ সেন্টিমিটার X ৩৬ সেন্টিমিটার মাপের একটি সূর্য মূর্তিও পাওয়া যায়, যা মানভূম অঞ্চলে প্রায় বিরল। স্ফীতাধর মূর্তিটির মুখের গঠন গোলাকার এবং দুই হাতে দুইটি প্রস্ফুটিত সনাল পদ্ম ধারণ করে সমভঙ্গ মুদ্রায় দণ্ডায়মান। মূর্তিটির কিরীট ও জানু পর্যন্ত নিম্নাংশ ভগ্ন। মূর্তিটির ডানদিকে একটি ‘দণ্ডী’ মূর্তি অবস্থিত, যার ডান হাতে একটি দন্ড স্কন্ধের ওপর স্থাপিত। সূর্য মূর্তির বাঁ দিকে আভঙ্গ মুদ্রায় দণ্ডায়মান একটি ‘পিঙ্গল’ মূর্তি বর্তমান। এই দুই মূর্তির দুই পাশে ‘ঊষা’ ও ‘প্রত্যুষার’ মূর্তি অবস্থিত।

তথ্যসূত্র 

পুরুলিয়া জেলার প্রত্নস্থল
কাম

কাম বা লাস্য বা লালসা বা লিপ্সা হল শরীরে অনুভূত প্রবল চাহিদা, কামনা ও বাসনার একটি আবেগ বা অনূভূতি। কাম বিভিন্ন প্রকারের হতে পারে; যেমন: যৌনসঙ্গমের জন্য কাম, জ্ঞানের জন্য কাম, শক্তির জন্য কাম, লক্ষ অর্জনের জন্য কাম ইত্যাদি। তবে যৌনসংগমের বাসনা অর্থেই এটি অধিকহারে ব্যবহৃত হয়।

ধর্মীয় দৃষ্টিভঙ্গি 
হিন্দুধর্ম ও বৌদ্ধধর্ম অনুসারে কাম (শারীরিক যৌনতার উদ্দেশ্যে কাম) হল ছয়টি ষড়ঋপূর একটি, খ্রিষ্টধর্মে এটি সাতটি মারাত্নক পাপের মাঝে একটি পাপ হিসেবে অন্তভূক্ত। ইসলাম ধর্মে অবৈবাহিক (যৌন)কাম নিষিদ্ধ, বৈবাহিক কাম বৈধ এবং বিবাহিত স্বামী বা স্ত্রী ছাড়া অন্য কারও দিকে ইচ্ছাকৃতভাবে কামদৃষ্টিতে তাকানো নিষিদ্ধ।

তথ্যসূত্র

বহিঃসংযোগ

আবেগ
জৈবিক লিঙ্গ
ব্যক্তিগত জীবন
যৌনতার দর্শন
যৌন আকর্ষণ
যৌন আবেগ
সাত মারাত্মক পাপ
গেদুড়া ইউনিয়ন

গেদুড়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।

অবস্থান 
হরিপুর উপজেলা সদর হতে ১৫ কিলোমিটার উত্তরে মুন্নাটলী বাজারের কাছে এই ইউনিয়নটি অবস্থিত।

ইতিহাস 
১৯৬২ ইং সালের পূর্ব পর্যন্ত বর্তমান গেদুড়া ইউনিয়ন পরিষদ আমগাও ইউনিয়নের অধীন ছিলো। ১৯৭২ সালে আমগাঁও ইউনিয়ন পরিষদ বর্তমান ১নং গেদুড়া ইউনিয়ন পরিষদ এবং ২নং আমগাঁও ইউনিয়ন পরিষদ নামে দুই ভাগে বিভক্ত হয়।

জনসংখ্যার উপাত্ত 
২০১১ সালের আদমশুমারী অনুয়ায়ী গেদুড়া ইউনিয়নের মোট জনসংখ্যা ২৯৮৮৫ জন। এদের মধ্যে পুরুষ ১৪৩৭৩ জন ও মহিলার সঙখ্যা ১৪০০৫ জন। বাংলাদেশর ১৯৯১ সনের আদমশুমারি অনুসারে গেদুড়া ইউনিয়নের জনসংখ্যা ১৯,৪০৯ জন।

শিক্ষা 
শিক্ষার হার ৭৫%
এ ইউনিয়ন একটি শিক্ষিত ইউনিয়ন হিসেবে পরিচিত।

দর্শনীয় স্থান
গেদুড়া ইউনিয়নের মেদিনীসাগর দিঘি একটি দর্শনীয় স্থান। মেদিনীসাগর গ্রামে জ্বিনের মসজিদ নামে পরিচিত বিখ্যাত মসজিদ রয়েছে। এ ইউনিয়নের মারাধার ও গেরুয়াডাঙ্গী গ্রামের পাশ দিয়ে বয়ে চলেছে নাগর নামক বাংলাদেশের একমাত্র নদী যা সরাসরি ভারতে প্রবেশ করেছে। এ ইউনিয়ন এ সবুজ এ ঘেরা বর্ডারলাইন স্কুল এন্ড কলেজ একটি উন্নতমানের স্কুল।
 এছাড়া দক্ষিণ সোনামতি গ্রামে "লাল সবুজ যুব উন্নয়ন ক্লাব" ও "দক্ষিণ সোনামতি ছাত্র কল্যাণ পরিষদ (SSSWA) নামে দুইটি সুসংগঠিত ক্লাব রয়েছে।।।

তথ্যসূত্র

বহিঃসংযোগ 
 গেদুরা ইউনিয়নের সরকারি ওয়েবসাইট

হরিপুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
হরিপুর উপজেলা
আমগাঁও ইউনিয়ন

আমগাও ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন। নোনা নদী এবং গন্দর নদী বিধৌত এই ইউনিয়ন মূলত কৃষি অর্থনীতিকে কেন্দ্র করে পরিচালিত। আমগাও ইউনিয়নের উত্তরে গেদুড়া ইউনিয়ন, দক্ষিণে ডাঙ্গীপাড়া ইউনিয়ন পূর্বে রানীশনকৈল উপজেলা এবং পশ্চিমে বকুয়া ইউনিয়ন অবস্থিত।

আয়তন 
আমগাও ইউনিয়নের আয়তন ১১.৫৩ বর্গকলোমিটার।

জনসংখ্যার উপাত্ত 
আমগাও ইউনিয়নের মোট জনসংখ্যা ২৭২৩৪ জন। বাংলাদেশর ১৯৯১ সনের আদমশুমারি অনুসারে আমগাও ইউনিয়নের জনসংখ্যা ১৮,৫৬৪ জন।

শিক্ষা 
এই ইউনিয়নে দুটি কলেজ, ৭টি মাধ্যমিক বিদ্যালয় এবং ৪টি নিম্ন মাধ্যমিক বিদ্যালয় রয়েছে। কলেজ দুটির নাম হচ্ছে যাদুরানী আর্দশ কলেজ এবং যাদুরানী কলেজ। এছাড়াও এই ইউনিয়নে ৫টি সরকারী প্রাথমিক বিদ্যালয় এবং ৪টি বেসরকারী প্রাথমিক বিদ্যালয় রয়েছে।

তথ্যসূত্র

বহিঃসংযোগ 
 আমগাও ইউনিয়নের সরকারি ওয়েবসাইট

হরিপুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
বকুয়া ইউনিয়ন

বকুয়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন। নোনা নদী এবং নাগর নদী বিধৌত এই ইউনিয়ন মূলত কৃষি অর্থনীতিকে কেন্দ্র করে পরিচালিত। বকুয়া ইউনিয়নের উত্তরে গেদুড়া ইউনিয়ন, এবং পশ্চিমবঙ্গ, দক্ষিণে ডাঙ্গীপাড়া ইউনিয়ন পূর্বে আমগাও ইউনিয়ন এবং পশ্চিমে পশ্চিমবঙ্গ অবস্থিত।

আয়তন

অবস্থান

প্রশাসনিক এলাকা

ইতিহাস

জনসংখ্যার উপাত্ত

শিক্ষা

অর্থনীতি

উল্লেখযোগ্য ব্যক্তিত্ব

বিবিধ

আরও দেখুন

বহিঃসংযোগ 
 বকুয়া ইউনিয়নের সরকারি ওয়েবসাইট

হরিপুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
হরিপুর ইউনিয়ন, হরিপুর

হরিপুর ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।

আয়তন 
হরিপুর ইউনিয়নের আয়তন ৩০.৬৫ বর্গ বর্গ কিলোমিটার। এই ইউনিয়নে মোট ৩৩২৬টি পরিবার আছে।। এখানে গ্রামের সংখ্যা ১৫ টি, মৌজার সংখ্যা ১৫ টি, এবং হাট/বাজার সংখ্যা ০৪ টি। এই ইউনিয়নের গ্রামগুলোর নাম হচ্ছে হরিপুর, দনগাঁও, কাড়িগাঁও, কুশগাঁও, ভবানন্দপুর, তিনুয়া, মিনাপুর, জীবনপুর, দেহট্ট, খোলড়া, তোররা, বসলগাঁও, বালিহারা, মশানগাঁও এবং ভগবানপুর।

অবস্থান 
হরিপুর ইউনিয়নের পূর্ব ও পশ্চিমে ভারত সীমান্ত রয়েছে এবং এই ইউনিয়নের উত্তরে ডাঙ্গীপাড়া ইউনিয়ন ও দক্ষিণে ভারত সীমান্ত অবস্থিত।

প্রশাসনিক এলাকা

ইতিহাস

জনসংখ্যার উপাত্ত 
বাংলাদেশের ১৯৯১ সনের আদমশুমারি অনুসারে হরিপুর ইউনিয়নর জনসংখ্যা ১৭,০৭২ জন। ২০১১ সালের আদম শুমারি অনুযায়ী জনসংখ্যা ২০৬৯৪ জন (প্রায়)। হরিপুর ইউনিয়নের সাক্ষরতার হার হচ্ছে ২৭.৭%। বাংলাদেশের সাক্ষরতার হারহান ৩২.৪%।

শিক্ষা 
শিক্ষার প্রতিষ্ঠানের মধ্যে কলেজঃ ০৪টি, উচ্চ বিদ্যালয়ঃ ০৬টি, নিম্ন মাধ্যমিক বিদ্যালয়ঃ ০১টি, মাদ্রাসা- ০৬ টি, সরকারি প্রাথমিক বিদ্যালয় ০৮টি এবং বে-সরকারী রেজিঃ প্রাঃ বিদ্যালয় আছে ০৬টি।

সংগঠন সমূহ

সামাজিক সংগঠন 

 "আমরা হরিপুর উপজেলা বাসী" ফেসবুক গ্রুপ ও স্বেচ্ছাসেবী সামাজিক সংগঠন
 অক্সিজেন
মিনাপুর যুবশক্তি স্বেচ্ছাসেবী সংগঠন

গণ-পাঠাগার 

 অক্সিজেন জ্ঞান সমৃদ্ধ কেন্দ্র

নারী সংগঠন 

 নারীমুক্তি

যুব সংগঠন 

 অক্সিজেন ইয়ুথ ফোরাম
মিনাপুর যুবশক্তি স্বেচ্ছাসেবী সংগঠন

অর্থনীতি 

আম, কাঁঠাল, জাম, কলা এখানকার ফসলি উদ্ভিদ। এখানে দেখা যায়, ধুতুরা, নিম ইত্যাদি ঔষধি উদ্ভিদ।

উল্লেখযোগ্য ব্যক্তিত্ব

নদীসমূহ

হরিপুর ইউনিয়নে দুইটি নদী রয়েছে। সেগুলো হচ্ছে নাগর নদী এবং লোনা নদী।

চিত্তাকর্ষক স্থান 
 পুরাতন জমিদার বাড়ি বা রাজবাড়ী হচ্ছে এই ইউনিয়নের একটি দর্শনীয় স্থান। হরিপুর উপজেলা পরিষদের কাছে হরিপুর নতুন বাজারের কাছে পুরাতন জমিদার বাড়ি বা রাজবাড়ী অবস্থিত। মিনাপুর চা বাগান,মিনাপুর বড় দীঘি ।

আরও দেখুন

তথ্যসূত্র

বহিঃসংযোগ 
 হরিপুর ইউনিয়নের সরকারি ওয়েবসাইট

হরিপুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
ভাতুরিয়া ইউনিয়ন

ভাতুরিয়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।

আয়তন 
ভাতুরিয়া ইউনিয়নের আয়তন হচ্ছে ৭৬৩১ একর (৩০,.৫৫বর্গ কিলোমিটার)। ইউনিয়নে ২৯৮১ টি পারিবারিক ইউনিট আছে।

অবস্থান 
এই ইউনিয়নের অবস্থান হরিপুর উপজেলার পূর্ব প্রান্তে।

প্রশাসনিক এলাকা

ইতিহাস

জনসংখ্যার উপাত্ত 
বাংলাদেশের ১৯৯১ সালের আদমশুমারি অনুসারে এই ইউনিয়নের জনসংখ্যা হচ্ছে ১৪,৩১০ জন। এই মানুষের মধ্যে নারী ৫১%, পুরুষ ৪৯%। ইউনিয়নে ১৮ বছরের নিচের মানুষ হচ্ছে ৭১৫৮ জন। এছাড়াও ১৫-৪৪ বছরের মানুষ আছে ২৬০৩ জন।
 
ভাতুরিয়া ইউনিয়নের সাক্ষরতার হার হচ্ছে ২৪.৪% যেখানে বাংলাদেশের সাক্ষরতার হার হচ্ছে ৩২.৪%।

শিক্ষা

দর্শনীয় স্থান
 কুলিক নদী (ইউনিয়নের দক্ষিণ ও দক্ষিণ পশ্চিম  প্রান্তে ভারত সীমান্ত ঘেষা)
 গন্দর নদী (ইউনিয়নের দক্ষিণ ও দক্ষিণ পশ্চিম  প্রান্তে) 
 ফিশারিজ প্রকল্প, পাহারগাও, চৌরঙ্গী
 গুটলিয়া বিল (সারা বছর পানি ধরে রাখে), মহেন্দ্রগাও

উল্লেখযোগ্য ব্যক্তিত্ব 
 রাজা গণেশ (শাসনকাল ১৪১৫) ছিলেন বাংলার একজন হিন্দু শাসক। তিনি বাংলার ইলিয়াস শাহি রাজবংশকে ক্ষমতাচ্যুত করে ক্ষমতায় আসেন। তার গড় এখনো রাজা গণেশের গড় হিসেবে এই ইউনিয়নে পরিচিত। গড়টির ধ্বংসাবশেষ এখনো বিদ্যমান।

বিবিধ 

পাথর কালী মেলা বসে এই ইউনিয়নের গোবিন্দপুর গ্রামের কুলিক নদীর ধারে। কালীপূজার পরের শুক্রবার এই এলাকায় মেলা বসে। আর মেলা উপলক্ষে ভারত-বাংলাদেশ সীমান্তে যুগ যুগ ধারে দুই বাংলার হাজারো মানুষ স্বজনদের সঙ্গে মিলিত হয়ে কুশল বিনিময় করেন।

আরও দেখুন

তথ্যসূত্র

বহিঃসংযোগ 
 ভাতুরিয়া ইউনিয়নের সরকারি ওয়েবসাইট

হরিপুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
চ্যাম্পিয়ন্স লিগ টুয়েন্টি২০

চ্যাম্পিয়ন্স লিগ টুয়েন্টি২০ একটি বার্ষিক আন্তর্জাতিক টুয়েন্টি২০ ক্রিকেট প্রতিযোগিতাবিশেষ ছিল। সচরাচর এটি সিএলটি২০ নামে পরিচিত। উক্ত প্রতিযোগিতায় বৃহৎ আকারের ক্রিকেটভূক্ত দেশসমূহের শীর্ষস্থানীয় ঘরোয়া ক্রিকেট দলসমূহ প্রতিদ্বন্দ্বিতায় অবতীর্ণ হয়। ২০০৮ সালে প্রতিযোগিতার উদ্বোধন হলেও মুম্বাই আক্রমণের প্রেক্ষিতে তা বাতিল হয়। পরবর্তীতে অক্টোবর, ২০০৯ সালে প্রথম আসরের সূচনা ঘটে। বিসিসিআই, ক্রিকেট অস্ট্রেলিয়া এবংক্রিকেট সাউথ আফ্রিকা যৌথভাবে এ প্রতিযোগিতা আয়োজন করে। বিসিসিআইয়ের সভাপতি এন. শ্রীনিবাসন প্রতিযোগিতা পরিচালনার দায়িত্বে রয়েছেন। সিএলটি২০ প্রতিযোগিতাসহ আইপিএলের প্রধান পরিচালনাকারী কর্মকর্তা হিসেবে রয়েছেন সুন্দর রমন।

ভারত অথবা দক্ষিণ আফ্রিকায় সেপ্টেম্বর-অক্টোবর সময়কালে দুই থেকে তিন সপ্তাহব্যাপী প্রতিযোগিতা অনুষ্ঠিত হয়। সর্বমোট পুরস্কার মূল্য হচ্ছে $৬ মিলিয়ন মার্কিন ডলার। তন্মধ্যে বিজয়ী দলকে $২.৫ মিলিয়ন ডলার মূল্যমানের পুরস্কার প্রদান করা হয় যা ক্লাব ক্রিকেট প্রতিযোগিতার ইতিহাসে সর্বোচ্চ। বর্তমানে প্রিমিয়ার টুয়েন্টি২০ প্রতিযোগিতার সেরা দলগুলো এতে অংশ নেয়। তবে সাতটি টেস্টভূক্ত দেশের মধ্যে ভারত, অস্ট্রেলিয়া ও দক্ষিণ আফ্রিকার দলগুলোকেই প্রাধান্য দেয়া হয়।

দুর্বল দর্শকসংখ্যা, দর্শকদের আগ্রহের অভাব, অস্থিতিশীল স্পনসরশিপ এবং অন্যান্য প্রয়োজনীয় কারণের অভাবের কারণে, তিনটি প্রতিষ্ঠাতা ক্রিকেট বোর্ড ১৫ জুলাই ২০১৫ এ টুর্নামেন্টটি বাতিল করার ঘোষণা দেয়, এইভাবে ২০১৪ চ্যাম্পিয়ন্স লিগ টুয়েন্টি২০ টুর্নামেন্টের শেষ সংস্করণে পরিণত হয়।

প্রতিযোগিতার সারসংক্ষেপ

মৌসুমের সারসংক্ষেপ 

সূত্র: ক্রিকইনফো

পরিসংখ্যান ও রেকর্ড 

২০১২ আসর পর্যন্ত ১০৩ খেলায় সর্বমোট ৩০ দল অংশ নিয়েছে। ব্যক্তিগত পর্যায়ে খেলোয়াড়েরা চার আসরে ২০ খেলায় অংশ নিয়েছেন। চারজন খেলোয়াড় শতরান করেছেন। ১৬জন খেলোয়াড় চার উইকেট ও ৩জন পাঁচ উইকেট পেয়েছেন। একজন খেলোয়াড় হ্যাট্রিক লাভ করেছেন।

শিরোপা ও সাফল্য 
নিচের ছকে এক নজরে চ্যাম্পিয়ন্স লিগ টুয়েন্টি২০ প্রতিযোগিতায় অংশগ্রহণকারী দলসমূহের সাফল্য দেখানো হয়েছে:

টীকা:
  দল অংশগ্রহণ করেনি
  বিলুপ্ত দল (বেশীদিন ক্রিকেট অথবা টুয়েন্টি২০ খেলেনি)
 ছকটি শিরোপা, সেরা ফলাফলের সর্বশেষ বছর, খেলায় অংশগ্রহণ অনুযায়ী সাজানো হয়েছে। লিগ ও গ্রুপ পর্বের খেলাগুলোকে সমান ধরা হয়েছে।

সূত্র: ক্রিকইনফো 
সর্বশেষ হালনাগাদ: ১৩ সেপ্টেম্বর, ২০১৪

যোগ্যতাবিহীন দল 
চ্যাম্পিয়ন্স লিগ টুয়েন্টি২০ প্রতিযোগিতায় অংশ নিলেও গ্রুপ পর্ব / লিগ পর্বে যোগ্যতা লাভ করেনি এমন দলের তালিকা ছকে তুলে ধরা হয়েছে।

টীকা:
  দল অংশগ্রহণ করেনি
  বিলুপ্ত দল (বেশীদিন টিকেট অথবা টুয়েন্টি২০ খেলেনি)
 ছকটি শিরোপা, সেরা ফলাফলের সর্বশেষ বছর, খেলায় অংশগ্রহণ অনুযায়ী সাজানো হয়েছে। লিগ ও গ্রুপ পর্বের খেলাগুলোকে সমান ধরা হয়েছে।

সূত্র: ক্রিকইনফো 

সর্বশেষ হালনাগাদ: ১৪ সেপ্টেম্বর, ২০১৪

সম্প্রচার ব্যবস্থা

তথ্যসূত্র

বহিঃসংযোগ 
 Official website
 

পেশাদার ক্রীড়া লিগ
২০০৮-এ প্রবর্তিত ক্রীড়া লিগ
চ্যাম্পিয়ন্স লিগ টুয়েন্টি২০
টুয়েন্টি২০ ক্রিকেট লিগ
পেশাদার ক্রিকেট লিগ
২০০৮-এ প্রতিষ্ঠিত পুনরাবৃত্ত ক্রীড়া ঘটনা
চিটাগাং চেম্বার অব কমার্স অ্যান্ড ইন্ডাস্ট্রি

চিটাগাং চেম্বার অব কমার্স অ্যান্ড ইন্ডাস্ট্রি (সিসিসিআই) বাংলাদেশের চট্টগ্রামে অবস্থিত ব্যবসা এবং কর্পোরেট খাতে প্রতিনিধিত্বকারী শিল্প নেতৃত্ব প্রদানকারী একটি শিল্প পরিচালিত সংস্থা। এটি ১৯৫৫ সালে প্রতিষ্ঠিত হয়। এই প্রতিষ্ঠান বাণিজ্যিক রাজধানী চট্টগ্রামের কৌশলগত অর্থনৈতিক উন্নয়ন এবং আঞ্চলিক অর্থনৈতিক কেন্দ্রের প্রচারক এবং প্রধান প্রবক্তা হিসেবে কাজ করে।

ইতিহাস
সিসিসিআই, সর্বপ্রথম ১৯৫৫ সালের আগস্টে চট্টগ্রামের আন্দরকিল্লায় ন্যাশনাল প্রেসের ভবনে কার্যক্রম শুরু করে। পরবর্তীতে ১৯৬০ সালে আগ্রাবাদে অবস্থিত জাহান বিল্ডিং-এর বর্তমান অবস্থানে এর সকল কার্যক্রম স্থানান্তরিত হয়।

আরও দেখুন 
 ঢাকা চেম্বার অব কমার্স অ্যান্ড ইন্ডাস্ট্রি
 চিটাগাং চেম্বার অব কমার্স অ্যান্ড ইন্ডাস্ট্রি

তথ্যসূত্র

বহিঃসংযোগ

১৯৫৯-এ প্রতিষ্ঠিত
চট্টগ্রামের অর্থনীতি
চট্টগ্রামের বাণিজ্যিক ভবন
আগ্রাবাদ
বাংলাদেশের বাণিজ্য সভা
গ্রেট ন্যাশনাল থিয়েটার

ঊনবিংশ শতকের শেষ ভাগে কলকাতায় বেশ কয়েকটি রঙ্গমঞ্চ তৈরী হয় । ১৮৭৩ সালে, ভুবন নিয়োগীর অর্থে , মহেন্দ্রনাথ দাসের জমিতে - কাঠের থিয়েটার হল তৈরী হয় - নাম হয় 'গ্রেট ন্যাশনাল থিয়েটার ' । বর্তমানে সেখানে মিনার্ভা থিয়েটার । ঐ একই বছরে , কলকাতায় 'বেঙ্গল থিয়েটার ' এবং 'হিন্দু থিয়েটার ' ও তৈরী হয়েছিল । 
কিছুদিনের মধ্যেই এখানে গিরীশচন্দ্র ঘোষ যোগ দেন । পরে , এই দল যায় উপেন্দ্রনাথ দাস এবং অমৃতলাল বসুর হাতে ।
১৮৭৬ সালে নাট্য নিয়ন্ত্রণ আইন Dramatic Performances Act জারি হবার মূলে - গ্রেট ন্যাশানালের বিরাট ভূমিকা ছিল । এর প্রভাবে বাংলামঞ্চে স্বদেশপ্রেম ও জাতীয়তাবোধে উদ্দীপ্ত নাট্যধারা বন্ধ হয়ে গেল । প্রতাপচাঁদ জহুরী নামে এক অবাঙালী ব্যবসায়ী 'ন্যাশানাল থিয়েটার'- এর মালিক হয়ে বসে বাংলার নাট্যশালাকে ব্যবসায়িক প্রতিষ্ঠানে পরিণত করেছিলেন ।

নাট্যশালা